
ЕВРОПЕЙСКИ  ЗЕМЕДЕЛСКИ ФОНД ЗА РАЗВИТИЕ НА СЕЛСКИТЕ РАЙОН 


О Б Я В А
за откриване на процедура чрез подбор на проектни предложения за предоставяне на финансова помощ
[bookmark: _GoBack]МИГ Средец“, обявява процедура чрез подбор на проектни предложения № BG06RDNP001-19.197  „МИГ Средец -  подмярка 7.6 ”Проучване и инвестиции, свързани с поддържане и възстановяване на културното и природното наследство на селата” за кандидатстване от Стратегия за Водено от общностите местно развитие на „ МИГ Средец“, Програма за развитие на селските райони 2014-2020 
1.НАИМЕНОВАНИЕ НА МЯРКАТА ОТ СТРАТЕГИЯТА ЗА ВОМР
Подмярка 7.6 Проучване и инвестиции, свързани с поддържане и възстановяване на културното и природното наследство на селата”.
2. ДОПУСТИМИ КАНДИДАТИ
2.1. Местни поделения на вероизповеданията, съгласно Закона за вероизповеданията;
2.2. Юридически лица с нестопанска цел (ЮЛНЦ), които имат седалище в община Средец;
2.3. Читалища, регистрирани по Закона за читалищата;
2.4. Училища, детски градини и Общински детски център Средец;
2.5. Община Средец;
2.6. „МИГ Средец“ съгласно условията на Чл. 19 ал. 3 и ал. 5 на Наредба 22 от 18.12.2015 г.

3. ДОПУСТИМИ ДЕЙНОСТИ И РАЗХОДИ 
Подпомагат се материални и нематериални инвестиции, които водят до: 
А/ Изследване, поддържане, възстановяване, популяризиране и подобряване на културното наследство:
· Подготовка и организация на местни културни събития, като фолклорни празници и събори, панаири, фестивали, събития и др.
· Проучвания и изработване на материали във връзка с идентификация и/или документиране и/или изследване, и/или съхраняване на елементи от нематериалното културно наследство; 
· Дейности, свързани с проучвания, запазване и популяризиране на автентичен фолклор и местни традиции, възстановяване на празници, обичаи и храни; 
· Създаване, съхраняване или обогатяване на етнографски, природни и исторически сбирки;
· Създаване и подкрепа на клубове за различни поколения за проучване, изучаване, съхранение и популяризиране на културното наследство - местната култура, бит, кулинария, история, традиции, включително – музика и изобразително изкуство, традиционни занаяти, обичаи и ритуали, неписана традиция;
· Участия във фестивали, събори, изложби, семинари и др. за представяне на местни обичаи, традиции, фолклор и елементи на местното нематериално културно наследство.
· Възраждане и предаване на различни аспекти на културни традиции и наследство и популяризирането им чрез организиране и провеждане на мероприятия във връзка с местни културни обичаи и традиции, като: временни и постоянни тематични изложби; фестивали, събори, семинари, концерти, тематични концерти и постановки конкурси; Филми, видео клипове или мултимедийни възстановки; разработване и разпространяване на информационни материали различни от обикновени брошури (тематични изследвания, снимков архив, каталози.и др.); разработване и представяне на макети, възстановяване на елементи от традиционни костюми или предмети от традиционния бит; 
· Закупуване на инвентар, съоръжения, оборудване, обзавеждане (музикални инструменти, носии, витрини за изложби, стелажи, декори, интерактивни дъски, мултимедии, осветление, озвучителна, аудио/видео техника, компютърни конфигурации, сценично оформление, реквизити за дадения вид изкуство, репетиционни и сценични облекла и др.
· Попълване на библиотечен фонд с библиотечни материали, закупуване на книги- отраслова и художествена литература, графични издания, електронни документи и др.
Б/ Поддръжка, възстановяване и подобряване на природното наследство:
· Опазване, възстановяване, подобряване и поддръжка на природното наследство и селския ландшафт, включително на природни дадености, забележителности и територии от особено значение за местната общност, на ценни за територията природни образувания, растения, дървесни видове и животни, вековни дървета; 
· Съвместни проекти на жители на повече от едно населено място или представители на различни поколения за: организиране на клубове/ кръжоци/ школи и други инициативи за информиране и включване на населението в опазване на природни елементи и защитени биологични видове като неделима част от селския ландшафт; идентифициране на местни отличителни характеристики на пейзажа; организиране на опознавателни и занимателни акции за почистване от отпадъци; облагородяване и опазване на селския пейзаж в и извън населените места.
· Възстановяване и подобряване на дребномащабна инфраструктура за отдих и развлечение( заслони, информационни и указателни табели, пътеки и др.).
Важно!!!
По процедурата са допустими   и общи разходи, свързани с изброените по-горе, например хонорари на архитекти, инженери иконсултанти, хонорари, свързани с консултации относно екологичната и икономическата устойчивост, като  тези  разходи не трябва да надхвърлят 12% от общия размер на допустимите инвестиционни разходи.
Разходите за разработване на бизнес план, включващ предпроектни изследвания и маркетингови стратегии или попълване на анализ-разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението, и отчитане на дейностите по проекта до изплащане на помощта не следва да надхвърлят 5 на сто от стойността на допустимите разходи .

4. ПЕРИОД ЗА ПРИЕМ И МЯСТО ЗА ПОДАВАНЕ НА ПРОЕКТНИ ПРЕДЛОЖЕНИЯ
Началният срок за подаване на проектните предложения е в деня на публикуване на обявата в ИСУН 2020.
Начален срок за прием: 29.01.2020 г.
Краен срок за подаване на проектните предложения:  30.03.2020 г. – 17:00 ч.
При наличие на остатъчни средства след втория прием, ще бъде обявен трети  прием.
Проектните предложения по настоящата процедура за подбор на проекти се подават, чрез Информационната система за управление и наблюдение на Структурните инструменти на ЕС в България (ИСУН 2020).Интернет адресът на модула за електронно кандидатстване на ИСУН 2020 е: http://eumis2020.government.bg/, където е налично ръководство за работа със системата.
5. БЮДЖЕТ НА ПРИЕМА
Настоящия прием по процедурата е с финансов ресурс   37 038,40 лв. 

6. МИНИМАЛЕН И МАКСИМАЛЕН РАЗМЕР НА ФИНАНСОВАТА ПОМОЩ, ПРЕДОСТАВЯНА ЗА ПРОЕКТ

Всеки кандидат може да кандидатства за безвъзмездна финансова помощ, както следва: 
· Минимален размер на безвъзмездната финансова помощ:  1 400,00 лева
· Максимален размер на безвъзмездната финансова помощ: 15 000,00 лева
Изготвеният от кандидата проект трябва да се вмества в следните минимални и максимални граници:
· Минимален размер на общите допустими разходи на проект – 2 000, 00 лева
· Максимален размер на общите допустими разходи на проект – 15 000,00 лева
Интензитет на помощта е  100 % от общите допустими разходи за  проекти  негенериращи приходи  и  70% за проекти, генериращи приходи.
7. КРИТЕРИИ ЗА ИЗБОР НА ПРОЕКТНИ ПРЕДЛОЖЕНИЯ И ТЯХНАТА ТЕЖЕСТ
	Критерии за техническа и финансова оценка 

	№
	Раздели
	Точки

	1.
	Проектът осигуряват приемственост на традициите между поколенията
	20

	2.
	Проектът въвлича участието на малцинствени групи и/или деца
	20

	3.
	Проектът създава условия за устойчиви, повторяеми, дългосрочни действия
	10

	4.
	Проектът проучва и популяризира местните традиции, култура и природа
	15

	5.
	Проектът е в полза за население в повече от едно населени места 
	10 

	6.
	От проекта ще се ползват повече от 50 души
	15 

	7.
	Проект на организация, за която този е първи проект 
	10

	ОБЩО 
	100


Важно!!! За да бъде предложено за финансиране едно проектно предложение, общата крайна оценка на етап техническа и финансова оценка трябва да е равна или по-голяма от 20 точки. 

8. ЛИЦА  ЗА  КОНТАКТ И МЯСТО ДА ДОСТЪП ДО ПОДРОБНА ИНФОРМАЦИЯ
8.1. Пълният пакет документи за кандидатстване са публикувани на следните интернет адреси:  
· електронната страница на СНЦ „ МИГ Средец“.  http://mig-sredets.eu/, секция „Документи“, подсекция „Мерки от СВОМР по ПРСР“;
· електронната страница на ИСУН 2020 - https://eumis2020.government.bg/ .
8.2. Лица за контакт и адрес на офиса на СНЦ „МИГ СРЕДЕЦ“ :
· Русанка Лапова(Изпълнителен директор),  тел. 0882881359 
· Стоянка Иванова(експерт), тел. 882881358 
Адрес: гр. Средец, ул. „Лиляна Димитрова“ 1, ет. 2, e-mail: lider_sredets@abv.bg 

9. НАЧИН НА ПОДАВАНЕ НА ПРОЕКТНИ ПРЕДЛОЖЕНИЯ
Подаването на проектно предложение по настоящата процедура се извършва изцяло по електронен път чрез ИСУН 2020 с Квалифициран електронен подпис (КЕП).

